Jan-Erik Enestam

Jan-Erik Enestam (født 12. mars 1947 i Västanfjärd) er en finsk politiker for partiet Svenska Folkpartiet, som han var partileder for fra 1998 til 2006, da Stefan Wallin overtok. Mellom 1995 og 2006 hadde Jan-Erik Enestam flere ulike poster i finske regjeringer. Han var forsvarsminister og likestillingsminister i 1995 og innenriksminister fra 1995 til 1999. I 1999 ble han igjen forsvarsminister, da var han også nordisk samarbeidsminister. Fra 2003 til 2006 var han også miljøminister. 

Han er utdannet i statsvitenskap fra Åbo Akademi i 1973 og arbeidet deretter med turisme på Åland før han ble rådmann i Västanfjärd fra 1978 til 1983. Deretter ble han prosjektsjef ved Nordisk ministerråd, en stilling han hadde til 1991, da han ble valgt inn i Finlands riksdag. Han var medlem av riksdagen til 2007, da ble han direktør for Nordisk råd i København, en stilling han hadde til han ble pensjonist i 2013.

Referanser

Kilder 
Artikkel i Biografiskt lexikon för Finland
Om Enestam hos norden.org
Omtale hos eduskunta.fi (på finsk)
Om Enestam hos prabook.com

Eksterne lenker 
 
 

Finske riksdagsmedlemmer
Finske forsvarsministre
Personer fra Kimitoön